കൊറോണ ഭീതി ഒഴിയുന്നു 14,146 പേര്ക്ക് രോഗം 19,788 പേര്ക്ക് രോഗമുക്തി ന്യൂഡല്ഹി: രാജ്യത്ത് കൊറോണ ആശങ്ക ഒഴിയുന്നു. കഴിഞ്ഞ 24 മണിക്കൂറിനിടെ 14,146 പേര്ക്കാണ് രോഗം സ്ഥിരീകരിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 19,788 പേര് സുഖം പ്രാപിച്ചു. കഴിഞ്ഞ ദിവസങ്ങളിലുണ്ടായ 144 മരണം കൂടി കൊറോണ മൂലമാണെന്ന് സ്ഥിരീകരിച്ചിട്ടുണ്ട്. ഇതോടെ ആകെ മരണം 4,52,124 കവിഞ്ഞു. രാജ്യത്ത് ഇതുവരെ 3.40 കോടിയാളുകള്ക്കാണ് മഹാമാരി ബാധിച്ചത്. ഇതില് 3.34 കോടിയിലധികം ആളുകളും രോഗമുക്തി നേടി. നിലവില് രണ്ട് ലക്ഷത്തില് താഴെ പേര് മാത്രമാണ് സജീവ രോഗികള്. ആശുപത്രികളിലും വീടുകളിലുമായി 1,95,846 പേര് ചികിത്സയില് കഴിയുന്നുണ്ട്. കഴിഞ്ഞ 24 മണിക്കൂറിനിടെ 41 ലക്ഷത്തോളം ആളുകളാണ് പ്രതിരോധ കുത്തിവെയ്പ്പെടുത്തത്. ഇതോടെ ആകെ വാക്സിനേഷന് 97.65 കോടി കടന്നു. ഏതാനും ദിവസങ്ങള്ക്കുള്ളില് നൂറ് കോടി കവിയുമെന്നും രാജ്യം അഭിമാന നേട്ടം കൈവരിക്കുമെന്നും ആരോഗ്യമന്ത്രി മന്സൂഖ് മാണ്ഡവ്യ പറഞ്ഞു. വിവിധ സംസ്ഥാനങ്ങളിലേക്കും കേന്ദ്രഭരണ പ്രദേശങ്ങളിലേക്കും വിതരണം ചെയ്ത വാക്സിനില് 10.42 കോടി ഡോസുകളാണ് ഇനിയും ഉപയോഗിക്കാതെ ശേഷിക്കുന്നതെന്ന് കേന്ദ്രസര്ക്കാര് അറിയിച്ചു.